als_Latn dik_Latn ron_Latn
Fushëveprimi i Departamentit të Inspektimit
Bazuar në Ligjin për Inspektoratin Policor të Kosovës Nr. 03/L-231, roli dhe misioni i këtij Departament është që të zhvillojë inspektime ndaj Policisë së Republikës së Kosovës dhe të raportojë mbi punën dhe efikasitetin në arritjen e qëllimeve të menaxhmentit të saj, dhe të japë rekomandimet e saja lidhur me efikasitetin, efektivitetin dhe pajtueshmërinë e punës policore me ligjet në fuqi.
Përmes procesit te inspektimit behet vlerësimi I mënyrës se kryerjes se detyrave ne Policinë e Kosovës, duke:
a. Përcaktuar nëse ligjet, rregulloret përkatëse dhe parimet e procedurat e Policisë se Kosovës zbatohen ashtu si duhet dhe janë te përshtatshme për te arritur qëllimet e saj;
b. Përcaktuar nëse burimet e policisë shfrytëzohen ne mënyre efektive dhe efikase dhe se janë te përshtatshme për te arritur qëllimet dhe objektivat e saj organizative;
c. Parandaluar shkeljet qe mund te kryhen gjate veprimtarisë se Policisë se Kosovës;
d. Identifikuar mangësitë dhe duke rekomanduar masa ligjore e organizative për funksionimin me te mire te Policisë se Kosovës;
Inspektimi identifikon mangësitë ne performancen e policisë, performance kjo e përcaktuar me legjislacionin ne fuqi dhe standardet e kërkuara. Performanca reale është gjendja faktike e performances se policisë e konstatuar nga inspektimi. Dallimi ndërmjet performances se përcaktuar dhe asaj reale është i barabartëve me mangësitë, për përmirësimin e te cilave jepen rekomandime.
Inspektimet mund te kenë një kombinim objektivash qe përfshijnë me shume se një lloj pune inspektuese ose mund te kenë objektiva te kufizuara vetëm ne disa aspekte te një lloji pune. Inspektimet fillojnë me objektiva te cilat përcaktojnë llojin e aktivitetit inspektues qe duhet te kryhet dhe standardet e inspektimit qe duhet te ndiqen.
Inspektoret përdorin standardet e kërkuara varësisht nga lloji i detyrës se inspektimit qe kryhet.
Sipas ligjit për IPK-n një inspektim në Polici mund të fillojë, sipas iniciativës së vet IPK-së ose me urdhër të Ministrit. Departamenti për Inspektime kryen këto inspektime, Inspektimet përfshijnë, por nuk kufizohen vetëm në fushat e mëposhtme:
1. ndërtesat e Policisë, infrastrukturën dhe të gjitha asetet përcjellëse;
2. menaxhimin e buxhetit, financave, logjistikën dhe prokurimin;
3. menaxhimin e flotës së automjeteve dhe pajisjeve policore;
4. menaxhimin e burimeve njerëzore;
5. menaxhimin e armëve, municionit dhe pajisjeve tjera;
6. procedurën e shoqërimit, ndalimit dhe arrestimit;
7. menaxhimin e patrullimeve në trafik dhe sigurisë në rrugë;
8. zbulimin dhe hetimin e krimit si dhe administrimin e rasteve;
9. menaxhimin e ankesave dhe hetimin disiplinor;
10. menaxhimin e ruajtjes dhe të kontrollit të kufirit e migracionit;
11. menaxhimin e planeve vendore të policimit, të sigurisë në komunitet dhe nismat e policimit në komunitet;
12. menaxhimin e përpunimit të të dhënave personale ne pajtim me ligjin në fuqi.
Të gjitha të drejtat e rezervuara ©2011 Inspektorati Policor i Kosovës
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn